# Pebrassa vellutada

La pebrassa vellutada, el pebràs lleter o el terrandòs ver (Lactarius vellereus) és un bolet pertanyent a la família de les russulàcies.

## Descripció

* Barret adult de color blanc de 10 a 25 cm de diàmetre, amb clara depressió central, en forma d'embut.
* Superfície vellutada, de blanca a cremosa.
* Làmines espaiades, de color blanc al principi però que enfosqueixen a poc a poc fins a prendre un color ocre a la maduresa.
* Cama curta (entre 4 i 7 cm de longitud), de 2-4 cm de diàmetre i del mateix color del barret. Més estreta a la base.
* Carn de sabor coent, compacta i blanca. Pren un color groguenc en contacte amb l'aire.
* Làtex blanc i de sabor coent (n'hi ha prou amb una sola gota sobre la punta de la llengua per irritar les mucoses de la boca).
* Esporada blanca.

## Varietats

* Lactarius vellereus var. hometii (Gillet) Boud
* Lactarius vellereus var. quéletii J. Blum
* Lactarius vellereus var. vellereus (Fr.) Fr., 1838

## Hàbitat

Fructifica a la tardor a tota mena de boscos, sobretot a prop de planifolis (principalment, faigs) i de coníferes.

## Distribució geogràfica

Es troba a Europa i Nord-amèrica.

## Comestibilitat

És un bolet comestible (sempre que s'hagi eliminat el làtex per cocció) però de poca qualitat a causa del seu sabor acre. Tanmateix, a Rússia es consumeix rostit.

## Espècies semblants

Es pot confondre amb Lactarius bertillonii però se'n diferencia perquè, aquest darrer, té un làtex que aviat vira a groc i és d'una picantor gairebé insuportable.

## Referències

* ↑ Catalogue of Life (anglès)
* ↑ Gràcia, Enric: Caçadors de bolets. La guia. Televisió de Catalunya, SA i Edicions La Magrana, SA. Barcelona, setembre del 2005.ISBN 84-7871-405-7. Pàg. 62.
* ↑ Grünert, H.; Grünert, R.; VV.AA., (1984). Guías de Naturaleza Blume: Setas. Barcelona: Blume. p. 170. ISBN 84-87535-11-9
* ↑ Sociedad Micológica de Madrid (castellà)
* ↑ RedNaturaleza (castellà)
* ↑ BioLib (anglès)
* 1 2 Gràcia, Enric: Caçadors de bolets. La guia.
* ↑ Roger Phillips, (2006). Mushrooms. Pan MacMillan. ISBN 0-330-44237-6
* ↑ RogersMushrooms Arxivat 2006-10-22 a Wayback Machine. (anglès)
* ↑ Grünert, H.; Grünert, R.; VV.AA., (1984). Guías de Naturaleza Blume: Setas.
* ↑ isona.org (català)

## Bibliografia

* Vidal J.M., Pérez-De-Gregorio M.A., Ginès C, Puigvert J, Carbó J, Torrent A.: Bolets de les comarques gironines. Ed. Caixa de Girona, 1996, Girona.
* Régis Courtecuisse, Bernard Duhem: Guide des champignons de France et d'Europe (Delachaux & Niestlé, 1994-2000).
* Marcel Bon: Champignons de France et d'Europe occidentale (Flammarion, 2004).
* Dr Ewaldt Gerhardt: Guide Vigot des champignons (Vigot, 1999) - ISBN 2-7114-1413-2.
* Roger Phillips: Les champignons (Solar, 1981) - ISBN 2-263-00640-0.
* Thomas Laessoe, Anna Del Conte : L'Encyclopédie des champignons (Bordas, 1996) - ISBN 2-04-027177-5.
* G. Becker, Dr L. Giacomoni, J Nicot, S. Pautot, G. Redeuihl, G. Branchu, D. Hartog, A. Herubel, H. Marxmuller, U. Millot et C. Schaeffner: Le guide des champignons (Reader's Digest, 1982) - ISBN 2-7098-0031-4.
* Henri Romagnesi: Petit atlas des champignons (Bordas, 1970) - ISBN 2-04007940-8.

## Enllaços externs

* StrainInfo Arxivat 2015-06-12 a Wayback Machine. (anglès)